Kuigi Lembitul korda läks, nagu seletasime, 1212. a. alul temale vastalist Pihkva vürsti troonilt tagandada, tuleb tagasi 1216. a. Lembitu endine vaenlane Vladimir, kelle Lembit troonilt kukutanud (20, 3). Sellele, piiskop Alberti äiale, oli piiskop andnud peale tagandamist Pihkvast ta­suks sooja koha - esiotsa foogtina Autines, pärast teisel kohal Lätis, sest kaua ei kannatanud keegi seda vürsti. Isegi L. H. teeb  selle Vene tšinovniku kohta paar pilkavat märkust (17, 3, 6).